
Szentendre Város Önkormányzat Képviselő-testületének

2005. november 15-i ZÁRT üléséről készült jegyzőkönyvéből

24.
Előterjesztés az önkormányzat tulajdonában lévő 1039/1/A/-6  hrsz-ú természetben Szentendre, Bükköspart 34 . ingatlan bérlőjének megállapításáról

Előadó: Miakich Gábor polgármester  
Szentendre Város Önkormányzat Képviselő-testületének

417/2005. (XI.15.) Kt. sz. határozata:

Szentendre Város Önkormányzat Képviselő-testülete úgy dönt, hogy
1. az önkormányzat vagyonáról és a vagyonnal való rendelkezés szabályairól szóló, többször módosított 34/2003. (VI. 18.) Önk. számú rendelet 24. § (3) bekezdésében foglaltak alapján a pályázati eljárás lefolytatásától méltányolható közérdekből eltekint.
2. a Polgárőrség Szentendre Egyesület részére (2000 Szentendre, Kálvária út 26. képviseli: Mozsgai Endre) a Bükkös part 34. szám alatti épület földszint 1039/1/A-6 hrsz számú 32 m2 alapterületű helyiségét határozott időtartamra 2005.12.01-től 2010. 12. 31-ig térítésmentesen bérbe adja azzal a feltétellel, hogy

a) a közüzemi (víz, gáz, villany, csatorna) díjakat a szolgáltató felé megfizeti. 

b) a helyiséget saját költségen felújítja (szigetelés, kifestés,), továbbá a bérlemény környékét rendbe teszi, eresz-bádogozást kijavítja - kitisztítja, eső összefolyót kitisztítja.

c) a jelenleg elhelyezés nélküli rendőrségi körzeti megbízott részére ugyanezen helyiségben elhelyezést biztosít. 

A felújítást kizárólag tulajdonosi hozzájárulás birtokában kezdheti meg. A tulajdonosi hozzájárulás iránti kérelemhez előzetes költségvetést köteles csatolni.

3. Felhatalmazza a Polgármestert a bérleti szerződés aláírására.
Felelős:    Polgármester

Határidő: 2005. november 30.
K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1.    Önkormányzati és Szervezési Iroda – irattár

2.    A Képviselő-testület tagjai

3.    Vagyongazdálkodási Iroda – intézkedésre

4.    Közgazdasági Iroda – tájékoztatásul 
Közzétéve a GroupWise-on és a Weboldalon.
A kiadmány hiteléül:
Szentendre, 2005. november 16. 

Kiss Beatrix
jegyzőkönyvvezető

